APROBACIÓN DEFINITIVA DA ORDENANZA REGULADORA DA CREACIÓN DOS FICHEIROS DE DATOS DE CARÁCTER PERSOAL DENOMINADOS "VIDEO VIXILANCIA"
ADMINISTRACIÓN LOCAL — Municipal — Sanxenxo (Ordenanzas e Regulamentos, 03/01/2018)

Aos efectos de cumprimentar o disposto no art.70.2 da Lei 7/85, do 2 de abril, Reguladora das bases do réxime local se publica íntegro o texto da “ORDENANZA REGULADORA DA CREACIÓN DOS FICHEIROS DE DATOS DE CARÁCTER PERSOAL DENOMINADOS “VIDEO VIXILANCIA” unha vez aprobada definitivamente por non haberse presentado ningunha reclamación á aprobación inicial. No exercizo das súas competencias, as administracións públicas elaboran ficheiros nos que se conteñen datos de carácter persoal; isto unido aos avances tecnolóxicos, especialmente os informáticos, fai que en ocasións se produza a posibilidade de intromisión no ámbito da privacidade e intimidade das persoas, así como a de limitación e a vulneración do dereito que a doutrina do Tribunal Constitucional denominou como “dereito á auto-disposición das informacións persoais” relevantes para cada persoa. O artigo 18 da Constitucións Española de 1978 garante o deito a honra, a intimidade persoal e familiar e a propia imaxe. No mesmo artigo, no seu apartado cuarto se dispón que a lei limitará o uso da informática para garantir a honra e a intimidade persoal e familiar dos cidadáns e o pleno exercizo dos seus dereitos. Neste precepto se encadra dentro da sección I do capítulo II da Norma Fundamental, comprensiva dos dereitos fundamentais e as liberdades públicas e polo tanto o desenrolo normativo do seu contido se realizará a través de Lei orgánica, tal e como dispón o artigo 81 da Constitución. A Lei orgánica 15/1999, do 13 de decembro, de Protección de datos de carácter persoal cuxo obxecto, é a encargada do desenrolo do contido deste dereito, sendo o obxecto, tal e como dispón seu artigo 1º o de garantir e protexer, no relativo ao tratamento de datos persoais, as liberdades públicas e dos dereitos fundamentais das persoas físicas, e especialmente da súa honra e intimidade persoal e familiar. O desenrolo desta lei se dita no Real decreto 1720/2007, de 21 de decembro, polo que se aproba o Regulamento de desenrolo da Lei orgánica 15/1999, de 13 de decembro, de protección de datos de carácter persoal a creación, modificación ou supresión dos ficheiros de titularidade pública. As entidades locais, como administracións públicas, son responsables da creación, modificación ou supresión dos ficheiros de datos de carácter persoal sobre as materias da súa competencia, así como o tratamento dos datos en eles contidos de conformidade co disposto na Lei 15/1999 e normativa que a desenrola. O artigo 20 da citada Lei orgánica así como o artigo 52 do Real Decreto 1720/2007 que a desenrola, prescriben que a creación, modificación ou supresión de ficheiros das administracións públicas poderá facerse por disposición de carácter xeral ou acordo publicado no diario oficial correspondente nos termos previstos na Lei 7/1985, do 2 de abril, Reguladora das bases de réxime local. Tendo en conta que o concello ten previsto o funcionamento de diversas cámaras de vídeo vixilancia en instalacións municipais como garantía da seguridade nas mesmas, faise necesaria a regulación da creación e funcionamento do ficheiro que procederá ao almacenaxe dos datos achegados por ditos instrumentos. Por todo o anteriormente exposto se aproba a presente ordenanza co seguinte articulado: A presente ordenanza ten por obxecto a creación dos ficheiros de carácter persoal do Concello de Sanxenxo “VIDEO VIXILANCIA”. O procedemento para a creación destes ficheiros de carácter persoal levarase a cabo conforme ao establecido na Lei 7/1985, do 2 de abril, Reguladora da bases de réxime local, sobre a elaboración de ordenanzas municipais. Será responsable dos ficheiros o Concello de Sanxenxo, que adoptará as medidas necesarias para asegurar que os datos de carácter persoal se usen coas finalidades que concreta a presente ordenanza. Os ficheiros automatizados que pola presente ordenanza se crean cumpre as medidas de seguridade establecidas no Real decreto1720/2007, de 21 de decembro, polo que se aproba o regulamento de desenrolo da Lei orgánica 15/1999, de 13 de decembro, de Protección de datos de carácter persoal. O tratamento de datos persoais procedentes das imaxes obtidas mediante a utilización de cámaras e vídeo cámaras polas forzas e corpos de seguridade rexerase pola súa normativa específica. As gravacións que se fagan coas vídeo cámaras correspondentes serán destruídas no prazo máximo de vinte días dende a súa captación, salvo que estean relacionadas con infraccións penais ou administrativas graves ou moi graves en materia de seguridade pública cunha investigación policial en curso ou con un procedemento xudicial ou administrativo en tramitación. Tamén se conservarán cautelarmente as gravacións cando se interpoñan os recursos en vía administrativa ou contencioso-administrativa por denegación do dereito ao acceso ou cancelación de gravacións. Vixilancia, control de acceso e seguridade en edificios públicos do Concello de Sanxenxo. Unha vez aprobada a presente ordenanza e polo tanto, creados os ficheiros pretendidos se dará conta ao Rexistro de ficheiros de datos persoais coa finalidade de que sexa inscrito no mesmo. A presente ordenanza entrará en vigor ao día seguinte da publicación do texto integro da mesma no Boletín Oficial de Pontevedra, en virtude do establecido nos artigos 65.2 e 70.2 da Lei 7/1985, de 2 de abril, Reguladora das bases de réxime local.1. ORGANO, ENTE OU AUTORIDADE ADMINISTRATIVA RESPONSABLE DO FICHEIRO: Concello de Sanxenxo.2. ORGANO, SERVIZO OU UNIDADE ANTE O QUE DBERÁN EXERCITAR OS DEREITOS DE ACCESO, RECTIFICACIÓN, CANCELACIÓN E OPOSICIÓN: Concello de Sanxenxo – rúa Consistorio, 4-6 – 36960 Sanxenxo (Pontevedra). 3. NOME E DESCRICIÓN DO FICHEIRO QUE SE CREA: “VIDEO VIXILANCIA”: conxunto de imaxes dixitais dos usuarios, visitantes e traballadores dos edificios e instalacións de propiedade ou interese municipal.4. Se trata dun FICHEIRO DE CARÁCTER INFORMATIZADO ao apoiarse na captación de imaxes e un vídeo gravador dixital que admite conexión tcp/ip.5. MEDIDAS DE SEGURIDADE: nivel básico.6. TIPOS DE DATOS DE CARÁCTER PERSOAL QUE INCLUIRÁN OS FICHEIROS: imaxe/voz.7. FINALIDADE DO FICHEIRO: seguridade doméstica. Salvagarda do patrimonio municipal. Seguridade pública.8. COLECTIVOS SOBRE OS QUE SE PRETENDE OBTER DATOS OU RESULTEN OBRIGADOS A SUBMINISTRALOS: usuarios das instalacións, visitantes e traballadores municipais.9. PROCEDENCIA DOS DATOS: o propio interesado.10. PROCEDEMENTO DE RECOLLIDA: captación mediante cámaras.11. ORGANOS E ENTIDADES DESTINATARIOS DAS CESIÓNS PREVISTAS: forzas e corpos de seguridade.12. NON AI TRANSMISIÓN INTERNACIONAL DE DATOS PREVISTA. Sanxenxo, 01 de decembro de 2017 O alcalde Telmo Martín González